CELEX: 62021TN0266
Language: el
Date: 2021-05-17 00:00:00
Title: Υπόθεση T-266/21: Προσφυγή-αγωγή της 17ης Μαΐου 2021 — Casanova κατά ΕΤΕπ

5.7.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 263/31
            
         
      Προσφυγή-αγωγή της 17ης Μαΐου 2021 — Casanova κατά ΕΤΕπ
      (Υπόθεση T-266/21)
      (2021/C 263/42)
      Γλώσσα διαδικασίας: η γαλλική
      
         Διάδικοι
      
      
         Προσφεύγων-ενάγων: Philippe Casanova (Fort-de-France, Γαλλία) (εκπρόσωποι: L. Levi και A. Blot, δικηγόροι)
      
         Καθής-εναγομένη: Ευρωπαϊκή Τράπεζα Επενδύσεων
      
         Αιτήματα
      
      Ο προσφεύγων-ενάγων (στο εξής: προσφεύγων) ζητεί από το Γενικό Δικαστήριο:
      
                  —
               
               
                  να κρίνει την παρούσα προσφυγή-αγωγή παραδεκτή και βάσιμη·
               
            κατά συνέπεια,
      
                  —
               
               
                  να ακυρώσει την απόφαση της 12ης Ιουνίου 2020, με την οποία ο προσφεύγων πληροφορήθηκε ότι δεν εγκρινόταν η σύμβασή του κατά τη λήξη της δοκιμαστικής περιόδου και ότι, συνεπώς, η σύμβαση αυτή έληγε στις 30 Ιουνίου 2020·
               
            
                  —
               
               
                  εφόσον είναι αναγκαίο, να ακυρώσει την απόφαση της ΕΤΕπ της 8ης Φεβρουαρίου 2021, με την οποία απορρίφθηκε η αίτηση διακανονισμού και η διοικητική ένσταση του προσφεύγοντος που υποβλήθηκαν στις 11 Αυγούστου 2020, επιβεβαιώνοντας κατ’ αυτόν τον τρόπο την απόφαση της 12ης Ιουνίου 2020·
               
            
                  —
               
               
                  να επιδικάσει στον προσφεύγοντα αποζημίωση για την υλική ζημία που υπέστη και χρηματική ικανοποίηση λόγω ηθικής βλάβης·
               
            
                  —
               
               
                  να καταδικάσει την καθής-εναγομένη στο σύνολο των δικαστικών εξόδων.
               
            
         Ισχυρισμοί και κύρια επιχειρήματα
      
      Προς στήριξη της προσφυγής-αγωγής του, ο προσφεύγων προβάλλει τέσσερις λόγους.
      
                  1.
               
               
                  Με τον πρώτο λόγο προβάλλεται, αφενός, παράβαση του άρθρου 24 της σύμβασης σχετικά με την εκπροσώπηση του προσωπικού της Ευρωπαϊκής Τράπεζας Επενδύσεων (ΕΤΕπ) και, αφετέρου, παραβίαση της αρχής της ασφάλειας δικαίου.
               
            
                  2.
               
               
                  Με τον δεύτερο λόγο προβάλλεται αναρμοδιότητα του εκδότη της προσβαλλόμενης πράξης, παραβίαση της αρχής της αμεροληψίας και παράβαση του άρθρου 41 του Χάρτη των Θεμελιωδών Δικαιωμάτων της Ευρωπαϊκής Ένωσης.
               
            
                  3.
               
               
                  Με τον τρίτο λόγο προβάλλονται πρόδηλα σφάλματα εκτιμήσεως κατά τη διάρκεια της αρχικής δοκιμαστικής περιόδου και της παράτασης της περιόδου δοκιμαστικής υπηρεσίας.
               
            
                  4.
               
               
                  Με τον τέταρτο λόγο προβάλλεται κατάχρηση εξουσίας εκ μέρους της ΕΤΕπ.